ОДГОВОРИ НА ПИТАЊА ПОНУЂАЧА У ВЕЗИ ЈАВНЕ НАБАВКЕ ДОБАРА-РАЧУНАРСКЕ ОПРЕМЕ БРОЈ 02/2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 1: Да ли је потребно у оквиру понуде доставити Техничку спецификацију понуђене опреме и уколико јесте да ли иста може бити достављена на енглеском језику?

Одговор 1: Да, потребно је доставити Техничку спецификацију лаптоп рачунара и она може бити састављена и на енглеском и на српском језику.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 2: У Позиву за подношење понуда и на страни 20 конкурсне документације наведено је да је критеријум за оцењивање понуда економски најповољнија понуда и да је начин додељивања пондера: 90 пондера за најнижу цену и 10 пондера уколико понуђени преносиви рачунари имају локализовану YУ тастатуру.

А, на страни 7 конкурсне документације наведено је да је критеријум за оцењивање понуда најнижа понуђена цена.

Замолили бисмо Вас да нам појасните, који је критеријум за оцењивање понуда и да у складу са тим измените наведене делове конкурсне документације.

Одговор 2: У складу са изменама и допунама конкурсне документације од 02.03.2015. године, критеријум за оцењивање понуда je економски најповољнија понуда.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 3: На страни 6 конкурсне документације наведено је да ће уговорена добра бити испоручена у року од 30 дана од дана закључења уговора. У Обрасцу понуде на страни 13 је наведено да је рок испоруке за 20 преносивих рачунара максимално 15 дана по закључењу уговора, за 50 преносивих рачунара максимално 30 дана по закључењу уговора, а за преосталу опрему која је захтевана нигде није остављена могућност попуњавања понуђеног рока испоруке у овом обрасцу. У Моделу уговора у Члану 3. на страни 28 наведено је да је рок испоруке за 20 преносивих рачунара са припадајућом опремом и 3 ДВД резача најдуже 15 дана, а за 50 преносивих рачунара са припадајућом опремом 30 дана од дана закључења уговора.

Замолили бисмо Вас да јасно прецизирате рок испоруке и да у складу са тим измените наведене делове конкурсне документације.

Одговор 3: У складу са изменама и допунама конкурсне документације од 02.03.2015. године предвиђена је следећи рок испоруке: за 20 преносивих рачунара са припадајућом опремом и 3 ДВД резача најдуже 15 дана, а за 50 преносивих рачунара са припадајућом опремом 30 дана од дана закључења уговора.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 4: На страни 7 конкурсне документације наведено је да рок важења понуде не може бити краћи од 30 дана од дана отварања понуда. А, у Обрасцу понуде на страни 13 наведено је да рок важења понуде не може бити краћи од 60 дана од дана отварања понуда.

Замолили бисмо Вас да нам појасните који је захтевани рок важења понуде и да у складу са тим измените наведене делове конкурсне документације.

.

Одговор 4:У складу са изменама и допунама конкурсне документације од 02.03.2015. године предвиђена је да рок важења понуде не може бити краћи од 60 дана од дана отварања понуда.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

02.03.2015.

Доставити:

* Понуђачима
* Порталу јавних набавки (www.ujn.gov.rs)
* Интернет страници Републичког завода за статистику ([www.stat.gov.rs](http://www.stat.gov.rs))
* Архиви

.